CELEX: 62006FN0023
Language: el
Date: 2006-03-03 00:00:00
Title: Υπόθεση F-23/06: Προσφυγή της  3ης Μαρτίου 2006  — Abad-Villanueva κ.λπ. κατά Επιτροπής

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/32
            
         Προσφυγή της 3ης Μαρτίου 2006 — Abad-Villanueva κ.λπ. κατά Επιτροπής
   (Υπόθεση F-23/06)
   (2006/C 108/60)
   Γλώσσα διαδικασίας: η γαλλική
   Διάδικοι
   
      Προσφεύγοντες: Roberto Abad-Villanueva κ.λπ. [εκπρόσωποι: T. Bontinck και J. Feld, δικηγόροι]
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγόντων
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις με τις οποίες κοινοποιήθηκε στους προσφεύγοντες η μετάταξή τους στην ανώτερη κατηγορία, καθόσον οι εν λόγω αποφάσεις κατατάσσουν τους προσφεύγοντες σε κατώτερο βαθμό από αυτόν στον οποίο έπρεπε να καταταγούν κατ' εφαρμογήν των διατάξεων του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων (στο εξής: ΚΥΚ), διατηρούν τον συντελεστή πολλαπλασιασμού και καταργούν τα μόρια προαγωγής που είχαν λάβει οι προσφεύγοντες·
            
         
               —
            
            
               να διαπιστώσει την έλλειψη νομιμότητας του άρθρου 12 του παραρτήματος XIII του ΚΥΚ·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Όλοι οι προσφεύγοντες είναι επιτυχόντες στους εσωτερικούς διαγωνισμούς μετατάξεως στην ανώτερη κατηγορία COM/PA/04 και COM/PB/04, των οποίων οι προκηρύξεις δημοσιεύθηκαν πριν από την ημερομηνία ενάρξεως ισχύος του νέου ΚΥΚ. Μετά την ημερομηνία αυτή, οι προσφεύγοντες διορίστηκαν από την καθής σε κατηγορία ανώτερη από την προηγούμενη, αλλά διατήρησαν τους βαθμούς, τα κλιμάκια και τους συντελεστές πολλαπλασιασμού που είχαν προηγουμένως. Αντιθέτως, τα μόρια προαγωγής των προσφευγόντων μηδενίστηκαν.
   Με την προσφυγή τους, οι προσφεύγοντες προβάλλουν, κατ' αρχάς, ότι οι αποφάσεις περί διορισμού παραβαίνουν τα άρθρα 31 και 62 του ΚΥΚ, καθώς και τα άρθρα 2, παράγραφοι 1 και 2, και 5, παράγραφος 2, του παραρτήματος XIII του ΚΥΚ, κατά το μέτρο που, δυνάμει των εν λόγω διατάξεων, έπρεπε να καταταγούν σε ανώτερο βαθμό. Έτσι, η καθής, αφενός, προσέβαλε το δικαίωμα κάθε υπαλλήλου να προσληφθεί στον βαθμό που προβλέπεται στην προκήρυξη διαγωνισμού και, αφετέρου, εισήγαγε διάκριση εις βάρος των προσφευγόντων σε σχέση με τους επιτυχόντες σε άλλους διαγωνισμούς που παρέχουν πρόσβαση στις ίδιες κατηγορίες.
   Επιπλέον, οι προσφεύγοντες υποστηρίζουν ότι καμία νομική βάση δεν παρέχει τη δυνατότητα στην καθής να συνεχίσει να εφαρμόζει επ' αυτών τους συντελεστές πολλαπλασιασμού που προβλέπονται για τις παλαιότερες κατηγορίες στις οποίες υπάγονταν, ούτε να στερήσει από τους προσφεύγοντες τα μόρια προαγωγής που είχαν στο «μεταφερόμενο άθροισμα» των μορίων τους.
   Τέλος, κατά τους προσφεύγοντες, οι προσβαλλόμενες αποφάσεις παραβιάζουν, επίσης, τις αρχές της δικαιολογημένης εμπιστοσύνης, της διατηρήσεως των κεκτημένων δικαιωμάτων και της ίσης μεταχειρίσεως.